**„Elektrum Lietuva“: praėjusią savaitę Lietuvoje elektros kaina mažėjo perpus**

**Praėjusią savaitę vidutinė didmeninė elektros energijos kaina Baltijos šalyse sumažėjo 54 proc. ir visose trijose siekė 60,67 EUR/MWh. Palyginimui, didmeninės elektros kainos vidurkis Lenkijoje ir Vokietijoje atitinkamai siekė 82,99 EUR/MWh ir 68,22 EUR/MWh.**

„Baltijos šalyse elektros kainos mažėjimą lėmė ženkliai išaugusi vėjo energijos gamyba, kuri, palyginti su praėjusia savaite, išaugo daugiau nei 2 kartus. Taip pat 7 proc. išaugo energijos srautai į Baltijos šalis“, – sako energetikos sprendimų bendrovės „Elektrum Lietuva“ Verslo sprendimų departamento vadovas Marius Kietis.

Nepriklausomų elektros tiekėjų Lietuvos gyventojams siūlomos kainos liko tos pačios – „Elektrum Lietuva“ žemiausia fiksuota kaina praeitą savaitę siekė 21,899 ct/kWh, fiksuojant ją 10 mėnesių.

Elektros vartojimas „Nord Pool“ regione siekė 7 668 GWh, o gamyba – 8 288 GWh.

**Elektros gamyba Lietuvoje išaugo ketvirtadaliu**

Baltijos šalyse elektros vartojimas sumažėjo 1 proc. ir siekė 492 GWh. Lietuvoje elektros suvartota 5 proc. mažiau nei ankstesnę savaitę, 222 GWh. Latvijoje elektros vartojimas augo 2 proc., iki 126 GWh, Estijoje taip pat augo 4 proc. ir siekė 144 GWh.

Elektros energijos bendros gamybos apimtys Baltijos šalyse praėjusią savaitę sumažėjo 10 proc. Iš viso pagaminta 235 GWh. Lietuvoje elektros energijos gamyba išaugo 26 proc. iki 128 GWh. Estijoje elektros gamyba sumažėjo – 33 proc. iki 67 GWh., o Latvijoje elektros pagaminta 40 GWh, 34 proc. mažiau nei praėjusią savaitę.

Per savaitę visos trys Baltijos šalys kartu pagamino 48 proc. joms reikalingos elektros energijos. Lietuvoje pagaminta 58 proc., Latvijoje – 32 proc., Estijoje – 46 proc. šaliai reikalingos elektros energijos.

**Apie bendrovę:**

*„Elektrum Lietuva“ yra didžiausios Baltijos šalyse elektros gamintojos „Latvenergo“ įmonės grupė, teikianti įvairius energetikos sprendimus buitiniams ir verslo klientams Lietuvoje. 73 proc. grupės pagamintos elektros energijos yra iš atsinaujinančių šaltinių. Bendrovė „Elektrum Lietuva“ šiuo metu tiekia elektrą daugiau nei 12 tūkst. įmonių, savo elektros tiekėju įmonę pasirinko daugiau kaip 212 tūkst. namų ūkių. Bendrovė yra įrengusi šešis saulės parkus (29,7 MW). Šiuo metu vystomų naujų saulės ir vėjo parkų bendra galia sieks daugiau nei 500 MW. „Elektrum Lietuva“ plėtoja ir viešą elektromobilių įkrovimo tinklą „Elektrum Drive“. Šiuo metu visose Baltijos šalyse veikia daugiau kaip 800 įkrovimo prieigų.*

**Daugiau informacijos:**

Neringa Kolkaitė-Bielinė

Atstovė žiniasklaidai

„Elektrum Lietuva“

neringa.kolkaite-bieline@elektrum.lt

Tel. + 370 614 71719